### Beslutninger:

Stefan Carlsen med bemærkning, at byrådet i sit møde den 25. maj 2022 har vedtaget Magistratens indstilling i overensstemmelse med erklæring fra Økonomiudvalget af 18. maj 2022.

Sagen blev behandlet sammen med sagerne 12 til 17 og 19.

### Resume

Byrådet tiltrådte den 29. april 2020 indstilling om etablering af en social investeringsfond. Fonden blev etableret med udgangspunkt i et eksternt råd, der har til opgave at identificere og anbefale nye sociale indsatser, som både kan forbedre borgernes livssituation og over tid nedbringe de kommunale udgifter.

Byrådet har besluttet, at Borgmesterens Afdeling årligt skal afrapportere til byrådet på igangsatte projekter samt udviklingen i Fondens økonomi. Rådets anden afrapportering fremsendes nu til byrådet.

Rådet har i 2021 igangsat fem indsatser. Det drejer sig blandt andet om indsatser vedrørende voldsudsatte familier, udsatte unge, der hverken er i job eller uddannelse, sårbare borgere med type 2-diabetes samt udsatte eller anbragte børn og unge, der har brug for ekstra støtte i forhold til skole og uddannelse. Der har i 2021 været udgifter til i alt tre indsatser. Der er desuden anvendt midler til honorarer til Rådets medlemmer samt til sekretariatsbetjening mv. Der er i alt anvendt ca. 3,7 mio. kr. i 2021.

### Beslutningspunkter

Det indstilles:

At 1) byrådet tager Rådets afrapportering til efterretning

### Sagsforløb:

Udvalg: Magistraten

Dato: 19-04-2022

Kristine Laursen:

Udvalg: [adresse]

Dato: 27-04-2022

Kristine Laursen:

Fremsendes sammen med ændringsforslaget af 27. april 2022 fra Socialistisk Folkepartis og Venstres byrådsgrupper til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 9 – 14 og 16.

Udvalg: Økonomiudvalget

Dato: 18-05-2022

Kristine Laursen: 9

Udvalget kunne enstemmigt tiltræde indstillingerne i overensstemmelse med Magistratens anbefaling. Nana Christensen og Erling Larsen tog dog forbehold for den million kr., der skal gives til Folkeoplysningsmidlerne målrettet daghøjskolerne.

Udvalget kunne tiltræde ændringsforslaget fra SF og V til indstillingen ’Diverse forhold med relation til regnskab 2021’ at 3 om kompensation for merudgifter i forbindelse med Corona.

Lone Carlsen, Catrine Lauridsen, Nana Christensen, Erling Larsen og Bøje Christoffersen kunne ikke tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav, men udvalget indstiller, at byrådet følger anbefalingen i indstillingen om, at det oplæg til provenuløsning for konkret opfyldt indtægtskrav, som fremlægges i budgetprocessen, efterfølgende indarbejdes i Økonomisk Politik sammen med et samlet overblik over økonomi og provenuer på området for salg af jord og ejendom.

Ludvig Schou kunne tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav.

Udvalget var enige i intentionerne bag ændringsforslaget fra SF og V til indstillingen ’Diverse forhold med relation til regnskab 2021’ at 13, om at magistratsafdelingerne får fuld kompensation for udgifterne i forbindelse med modtagelse af flygtninge fra [adresse]. Udvalget indstiller dog, at [adresse] afventer resultatet af de kommende økonomiforhandlinger mellem KL og regeringen om kommunernes økonomi og først herefter tager stilling til ændringsforslaget.

Tobias Krogh var forhindret i at deltage i udvalgets behandling af sagerne.